NOFRAMES er en kode, du kan bruge på dine HTML-sider, hvis du anvender frames (rammer). NOFRAMES-koden læses af browsere der ikke forstår frames samt visse søgemaskiner.
Det er dog ikke nødvendigvis alle søgemaskiner, der læser NOFRAMES-koden, så det er ikke en perfekt løsning til indeksering af frames-baserede websites. Det bedste er at undgå frames – både for brugernes og søgemaskinernes skyld.
Hvis du anvender frames, er det dog fortsat en god ide at udfylde NOFRAMES-koden med relevant information.
Grundlæggende set skal du i NOFRAMES-koden placere en tekst-version af din almindelige side inkl. links – men altså uden billeder og layout-tabeller. Bare den rå tekst og links.
Du må aldrig placere indhold i din NOFRAMES-kode, som ikke også findes på din almindelige side – det som brugerne ser. Det vil nogle søgemaskiner opfatte som spam.